ด่านควบคุมโรคฯยืนยันไม่เคยหยุดคัดกรองผู้โดยสาร ด้วย Thermoscan 
วานนี้ (26 ม.ค.2563) จากการที่สำนักข่าวแห่งหนึ่ง เสนอข้อมูลคลาดเคลื่อนว่า ด่านควบคุมโรคสนามบินสุวรรณภูมิหยุดดำเนินการ ทำการตรวจคัดกรองผู้โดยสารด้วย Thermoscan หรือหยุดใช้กล้องถ่ายภาพความร้อนอินฟาเรด ซึ่งอาจทำให้เกิดความเข้าใจผิดต่อสาธารณชน โดยข้อเท็จจริง คือด่านควบคุมโรคติดต่อระหว่างประเทศ ท่าอากาศยานสุวรรณภูมิ ยังคงดำเนินการทำ Thermoscan 2 ชั้นระดับ ได้แก่ระดับชั้นที่ 1 เป็นไปตามมาตรฐานสากล ทำการตรวจวันอุณหภูมิร่างกายผู้โดยสารทั่วไป โดยการใช้อุปกรณ์ Thermoscan camera surveillance เพื่อคัดกรองอุณหภูมิ ผู้โดยสารทุกคน ที่เดินทางเข้ามาประเทศไทยจากเที่ยวบินทั่วโลก บริเวณทางเข้าก่อนถึงด่านตรวจคนเข้าเมืองทั้ง 3 ช่องทาง และครอบคลุมทุกพื้นที่ตลอด 24 ชม. โดยเป็นเครื่องที่มีกล้องติดตั้งคล้ายระบบ CCTV โดยศูนย์กลางควบคุมอยู่ที่สถานีด่านควบคุมโรคในท่าอากาศยานสุวรรณภูมิ เพื่อเฝ้าระวังอุณหภูมิผู้โดยสารตลอด 24 ชม. เป็นมาตรฐานสากลที่สนามบินนานาชาติในเอเชียดำเนินการ มาต่อเนื่องประมาณ 3 ปีตั้งแต่ปี พ.ศ.2560ระดับชั้นที่ 2 การตรวจวัดอุณหภูมิร่างกายผู้โดยสารระดับเฉพาะเจาะจงพิเศษ เป็นการทำ Thermoscan camera surveillance แบบ target flight/destination เป็นการดำเนินการเสริมในกรณีที่เกิดเหตุการณ์โรคระบาดเกิดขึ้นในต่างประเทศ โดยจะทำการติดตั้งอุปกรณ์ mobile thermoscan camera ตามจุดที่กำหนดไว้ โดยเฉพาะบริเวณเส้นทางเดินจากประตูเครื่องบินของผู้โดยสารเดิน ก่อนเข้าไปยังอาคารสนามบิน โดยมีกระบวนการตรวจเช็ค 2 รูปแบบ ได้แก่2.1 แบบเจาะจง ประตูทางออก (Target Gate) ในกรณีที่ประเทศต้นทางของการระบาดเชื้อโรคมีจำนวนเที่ยวบินไม่มากนัก เจ้าหน้าที่จะทำการติดตั้งอุปกรณ์ตรวจ Thermoscan บริเวณด้านหน้าประตูเครื่องบินที่กำหนดไว้ โดยผู้โดยสารจะต้องผ่านการคัดกรองทุกคน หากพบภูมิร่างกายผิดปกติ เช่น ไข้ต่ำ เจ้าหน้าที่จะวัดอุณหภูมิร่างกายทางใบหูซ้ำอีกครั้งเพื่อยืนยันอุณหภูมิจริงของร่างกาย ด้วยวิธการนี้ทำให้สามารถตรวจพบผู้โดยสารที่มีไข้และยืนยันการติดเชื้อโคโรนา สายพันธุ์ใหม่ 2019 จากเมืออู่ฮั่นได้เป็นรายแรกที่อยู่นอกประเทศจีน ทั้งนี้ความสำเร็จดังกล่าวเกิดขึ้นจากความสามัคคี และช่วยเหลือของภาคอ เช่น การท่าอากาศยาน (ฝ่ายการแพทย์ ฝ่ายบริหาร) สายการบิน และ ด่านตรวจคนเข้าเมือง2.2 แบบเจาะจง อาคารเทียบเครื่องบิน (Target Concord) โดยดำเนินการติดตั้งอุปกรณ์ Thermoscan camera ในแบบ concord screening โดยกำหนดให้เที่ยวบินที่มาจากประเทศที่มีการระบาดของเชื้อโรค ให้ลงในอาคารสถานที่เดียวกัน เพื่อไม่ให้ปะปนกับผู้โดยสารจากประเทศอื่นสรุปขั้นตอนการตรวจคัดกรองผู้โดยสารบริเวณท่าอากาศสุวรรณภูมิท่าอากาศยานสุวรรณภูมิ ไม่เคยหยุดทำ Thermoscan ยังคงตรวจวัดอุณหภูมิร่างกายผู้โดยสารทุกคนตลอด 24 ชั่วโมง เป็นขั้นต่ำ ณ จุดทางเข้าตรวจคนเข้าเมือง (universal)
ด่านควบคุมโรคสนามบินสุวรรณภูมิ ยืนยันยังคงดำเนินการคัดกรองผู้โดยสารด้วยกล้องถ่ายภาพความร้อนอินฟาเรดตลอด 24 ชม.
ไวรัสโคโรนา,สุวรรณภูมิ,ไวรัสโคโรนาสายพันธุ์ใหม่